[pic] | EUROOPAN YHTEISÖJEN KOMISSIO |

Bryssel 28.8.2006

KOM(2006) 467 lopullinen

2004/0153 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta

elinikäisen oppimisen alan toimintaohjelman perustamista koskevan Euroopan parlamentin ja neuvoston päätöksen hyväksymiseen

2004/0153 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta

elinikäisen oppimisen alan toimintaohjelman perustamista koskevan Euroopan parlamentin ja neuvoston päätöksen hyväksymiseen

1. TAUSTA

Ehdotuksen toimittaminen Euroopan parlamentille ja neuvostolle (asiakirja KOM(2004) 474 lopullinen): | 14. heinäkuuta 2004 |

Euroopan talous- ja sosiaalikomitean lausunto: | 10. helmikuuta 2005 |

Alueiden komitean lausunto: | 23. helmikuuta 2005 |

Euroopan parlamentin lausunto, ensimmäinen käsittely: | 25. lokakuuta 2005 |

Komission muutettu ehdotus: (asiakirja KOM(2006) 236 lopullinen): | 24. toukokuuta 2006 |

Neuvoston poliittinen sopimus: | 27. kesäkuuta 2006 |

Yhteisen kannan hyväksyminen: | 24. heinäkuuta 2006 |

2. KOMISSION EHDOTUKSEN TARKOITUS

2.1. Perustamissopimuksen 149 ja 150 artiklaan perustuvan ehdotuksen tarkoituksena oli perustaa uusi integroitu elinikäisen oppimisen ohjelma, joka kattaa vuodet 2007–2013 ja jolla korvataan vuoden 2006 lopussa päättyvät nykyiset Sokrates-, Leonardo da Vinci- ja eLearning-ohjelmat sekä niihin liittyvät ohjelmat.

2.2. Elinikäisen oppimisen ohjelma käsittää neljä alaohjelmaa, jotka ovat perusasteen kouluista ylemmän keskiasteen kouluihin saakka ulottuva yleissivistävän koulutuksen ohjelma Comenius, korkea-asteen koulutuksen ja korkea-asteen ammatillisen jatkokoulutuksen ohjelma Erasmus, kaiken muun ammatillisen koulutuksen ohjelma Leonardo da Vinci sekä aikuiskoulutuksen ohjelma Grundtvig. Lisäksi ehdotus sisältää neljä avaintoimea käsittävän poikittaisohjelman, joka kattaa edellä esitetyt poliittiset kysymykset ja joka kohdistuu erityisesti kieltenoppimiseen ja tieto- ja viestintätekniikan alaan, niiltä osin kuin ne jäävät alaohjelmien ulkopuolelle, samoin kuin aiempaa tehokkaampiin levitystoimiin. Edellisten lisäksi ehdotukseen kuuluu Jean Monnet -ohjelma, jonka tarkoituksena on tukea Euroopan yhdentymiseen liittyviä toimia sekä yleissivistävän ja ammatillisen koulutuksen aloilla toimivia eurooppalaisia laitoksia ja yhdistyksiä.

2.3. Ehdotuksella vastataan merkittäviin tarpeisiin, jotka liittyvät jäsenvaltioiden koulutusjärjestelmien modernisointiin ja sopeuttamiseen etenkin Lissabonin strategisiin tavoitteisiin nähden, ja sillä tuodaan Euroopan tason toiminnan synnyttämää lisäarvoa suoraan yksittäisille kansalaisille, jotka osallistuvat ohjelman liikkuvuus- ja muihin yhteistyötoimiin.

3. YHTEISTÄ KANTAA KOSKEVAT HUOMAUTUKSET

3.1 Neuvosto hyväksyi yhteisen kannan 24. heinäkuuta 2006 yksimielisesti. Komissio voi hyväksyä tekstin, sillä sen voidaan katsoa olevan riittävä kompromissi, joka perustuu hyvin laajalti komission muutettuun ehdotukseen.

3.2 Yhteisessä kannassa on tehty komission muutettuun ehdotukseen kaksi sisältömuutosta, jotka parlamentti on jo aiemmin hyväksynyt:

a) palataan komission alkuperäiseen ehdotukseen Comenius-, Erasmus-, Leonardo da Vinci- ja Grundtvig-alaohjelman monenvälisten hankkeiden hallinnoinnin osalta;

b) lisätään Nizzassa sijaitseva Eurooppa-koulutuksen kansainvälinen keskus (International Centre for European Training – CIFE) niiden laitosten luetteloon, jotka voivat saada toiminta-avustuksia ilman ehdotuspyyntöä.

Ensimmäisellä muutoksella yksinkertaisesti palautetaan komission alkuperäiseen esitykseen sisältyvä teksti, joten huomautukset eivät ole tarpeen. Toisen muutoksen osalta komissio totesi parlamentin täysistunnossa 24. lokakuuta käydyssä keskustelussa, että se ei vastustaisi parlamentin ja neuvoston välistä sopimusta tämän päätöksen 37 artiklan mukaisesti nimettävistä laitoksista. Näin ollen komissio hyväksyy CIFE:n lisäämisen luetteloon.

3.3 Komissio toteaa, että vuoden 2004 hintoihin perustuvia 6 200 miljoonan euron määrärahoja, joihin yhteisessä kannassa viitataan (14 artikla), vastaa nykyisillä hinnoilla 6 970 miljoonaa euroa.

4. PÄÄTELMÄT

4.1 Komissio katsoo, että neuvoston 24. heinäkuuta 2006 yksimielisesti hyväksymä yhteinen kanta on tarkoituksenmukainen. Komissio toteaa, että Euroopan parlamentin kulttuuri- ja koulutusvaliokunnan puheenjohtaja on ilmoittanut neuvoston puheenjohtajavaltiolle osoittamassaan kirjeessä, että jos yhteinen kanta hyväksytään sellaisenaan, hän suosittelee valiokunnalle yhteisen kannan hyväksymistä toisessa käsittelyssä. Siksi komissio voi tukea yhteistä kantaa, joka on kolmen toimielimen välillä saavutetun sopimuksen mukainen.